text: 3.465.834 krónur í stuðli til KRIS og Sinnisbata
text: #000001
text: Næstan hálvfjórða millión kom inn, tá ið felagsskapirnir KRIS og Sinnisbati skipaðu fyri stórum innsavningartiltaki í sjónvarpinum leygarkvøldið.
text: #000002
text: Vit eru sera takksom um hendan stóra stuðulin og ovfarnar, at so nógv kom inn, siga Beinta Pedersen, forkvinna í KRIS og Súsanna Olsen, forkvinna í Sinnisbata.
text: #000003
text: Við innkomnu stuðulspengunum, kunnu felagsskapirnir m.a. halda fram við at veita ókeypis tænastur og seta fleiri átøk í verk. Og samstundis, sum hetta var eitt innsavningartiltak, var endamálið at bróta tøgnina og varpa ljós á kynsligan ágang og sálarsjúku, sum framvegis er rættiliga tabuserað.
text: #000004
text: Við hesum stak góða úrslitinum staðfesta vit, at tað hevur eydnast og hvussu hjálpsamir føroyingar eru. Vit eru ógvuliga takksom og ynskja at takka øllum einstaklingum, fyritøkum og sjálvbodnum hjálparfólki fyri stóra stuðulin og álitið til okkum sum felagsskapir, siga forkvinnurnar.
text: #000005
text: Sára Jógvansdóttir og Tórur Mikkelsen
text: #000006